OpenLLM-France/wikimedia huggingface dataset:
# Agora (filma)

Agora 2009ko Alejandro Amenábar txiletar-espainiar zinema zuzendariaren historia filma bat da. Bertan, Rachel Weisz, Max Minghella, Oscar Isaac, Ashraf Barhom, Michael Lonsdale, Rupert Evans eta Richard Durden aktoreek antzeztu zuten.
Filma hau edozein muturreko siniskera, erlijio edota pentsakerak fanatismoan erortzeko duen arriskua eta kritika garbia da. Bertan, Hipatia Alexandriakoaren bizitza eta azken egunak bai eta kristautasuna Erromako Inperioan indartzen hasi eta erlijio ofiziala izaterako bidean zihoala ikus daiteke.
Ordurarteko espainiar filmarik garestiena izan zen, 50 milioi eurotako aurrekontua izan zuelarik. Bost Goya Sari irabazi zituen.

## Argumentua

Oharra: Atal honek istorio osoa edo amaiera argitzen du.
IV. mendea, Antzinako Egipto Erromatar Inperioaren probintzia bat da. Bertako hiririk garrantzitsuena Alexandria da, krisian dagoen eta nahasmena eta bortizkeria nagusi diren munduan kulturaren azken gotorlekua bilakatua. 391. urtean kristau fanatikoz osatutako jendetza batek Alexandriako liburutegia suntsitu zuen. Liburutegiaren barnean Hipatia Alexandriakoa (Rachel Weisz) filosofo paganoa zegoen, antzinaroko jakinduriaren defendatzailea, jendetza horren artean bere morroi izandako Davus gaztea (Max Minghella) dagoela ez da jabetu, morroia bere antzinako nagusiarekiko duen ezkutuko maitasuna eta paganismoaren aurrean haziz doan Kristautasunari gehituz lortu dezaken askatasunaren arteko zalantzan dagoelarik.

## Aktoreak

* Rachel Weisz: Hipatia Alexandriakoa.
* Max Minghella: Davus, Hipatiaren morroia.
* Oscar Isaac: Orestes.
* Sammi Samir: San Zirilo Alexandriakoa, Alexandriako artzapezpikua
* Manuel Cauchi: Teofilo Alexandriakoa, Ziriloren osaba
* Ashraf Barhom: Ammonius
* Michael Lonsdale: Teon Alexandriakoa, Hipatiaren aita
* Rupert Evans: Sinesio Zirenekoa artzapezpikua
* Homayoun Ershadi: Aspasio

## Kanpo estekak

* Agora filmaren IMDBko fitxa irakurgai (Ingelesez)
* Datuak: Q395411
# Agora Filosofia Elkartea

    Artikulu hau elkarteari buruzkoa da; greziar poliseko bilguneak gaitzat duena beste hau da: «Agora»
Agora Filosofia Elkartea filosofia babesteko eta sustatzeko asmoz 2015ean sorturiko elkartea da. Hasieran hezkuntza curriculumean filosofiaren presentzia gutxitzearen erabakiaren aurka borrokatzeko sortu bazen ere, gaur egun hezkuntza arautuan, eta hortik kanpo, filosofiaren aldeko hainbat ekimen antolatzen dituen eragilea da.

## Sorrera

Espainiako gobernuak, 2015ean, Wert legearekin hezkuntza-planetatik filosofiako orduak murrizteko joerari aurre egiteko asmoz sortu zuten elkartea.

## Ekimenak
### Olinpiada filosofikoak

2018an Deustuko Unibertsitatearen, EHUren, Agora Elkartearen eta REFaren laguntzarekin sortu zen ekimena da. Urtero gai bat aukeratzen da, eta horren bueltako dilemen gaineko lehiaketa dialektikoa osatzen da.

### Pentsatu! jaialdia

Joxe Azurmendi Katedrarekin batera Donostiako Hezkuntza, Filosofia eta Antropologia Fakultatean antolatzen den jardunaldia da. Azaroko hirugarren astean antolatu izan ohi da, eta batez ere filosofiako irakasleentzako formazio aukera eta elkargunea izaten da.

### Emakumeak filosofian

Filosofiaren historian emakumeen presentzia sustatzeko ekimena. Ikuspegi kritiko batetik curriculumean eta testu liburuetan emakumeek izan duten presentzia exkaxa salatzen dute, eta horri buelta emateko, hainbat material sortu izan dituzte. Esaterako, Jakinekin batera "Filosofiatik ezabatutako emakumeak" liburuxkak, eta Ikusgela ekimenarekin batera Hannah Arendt eta Simone de Beauvoirren bideo pedagogikoak.

### Kafe & Pote filosofikoak

Galdera batetik abiatzen diren saio kolektiboak. Modu informalago batean, kafe edo pote baten aitzakipean, lasai hitz egin eta filosofia gizarteratzeko elkargunea. Besteak beste, Tolosaldean eta Goierrin egin izan dituzte saioak.

## Erreferentziak

* ↑ Agora Filosofia Elkartea | Euskal Herriko Filosofia Elkartea. (Noiz kontsultatua: 2023-01-09).
* ↑ «besaulkia: zer da filosofia galderari erantzun lurtarra — basilika» basilika.eus (Noiz kontsultatua: 2023-01-09).
* ↑ (Gaztelaniaz) Pentsatu! Jaialdia | Agora Filosofia Elkartea. (Noiz kontsultatua: 2023-01-09).
* ↑ «Jakin 248-249: Filosofiatik ezabatutako emakumeak» www.jakin.eus (Noiz kontsultatua: 2023-01-09).
* ↑ Filosofia - Ikusgela. 2022-05-18 (Noiz kontsultatua: 2023-01-09).
* ↑ «Pote Filosofikoak egitasmoa estreinatuko dute Tolosan» Argia (Noiz kontsultatua: 2023-01-09).

## Ikus, gainera

* Ikusgela

## Kanpo estekak

* Agora elkarteko webgune ofiziala
* Filosofia olinpiaden webgune ofiziala
* Agora elkartearen instagram kontua
* Datuak: Q115994336
# Aizkibel (argipena)

Aizkibel izenak zenbait adiera ditu:
* Jose Frantzisko Aizkibel (1798 - 1865), bibliografoa eta hiztegigilea;
* Aizkibel Udal Liburutegia, Azkoitiko Udal Liburutegia;
* Aizkibel, harrobiak ustiatzen dituen Euskal Herriko enpresa.
# Aizkoa (Abartan)

Aizkoa Nafarroa Garaiko mendia da, 954 metro ditu eta Abartango mendilerroan kokatuta dagoena.

## Erreferentziak

* ↑ Gailurraren izena: Aizkoa Mendikat webgunean.
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Abartan) Aizkoa (Abartan) (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q48747179
# Aizgoyen etxea

Aizgoyen Etxea Getxo udalerriko Neguri auzoko Atxekolandetako 9 garren zenbakian kokatuta dago.
Manuel María Smith arkitektoak neoeuskaldun estiloan egindako tamaina handiko lehen eraikina da. Ziur asko, bere lanik ezagunenetako bat da. Emilio Ybarra y de la Revilla enpresaburu eta Bilboko El Pueblo Vasco egunkariaren sortzaileetako bat izandadoak eskatu zion egiteko 1909an, eta familia horrena izan zen 1942. urtera arte.
Eraikinaren kokaleku topografikoa bikaina da, Arriluze erlaitzean, eta aurrealdean eustorma bat du eta inguruan Bizkaiko zenbait etxe handi eta dotore.

## Eraikina

Egoitza exentu bat da, oin angeluzuzena du, eta bi isurkiko estalki bat; estalkiak hegal handiak eta irudi geometrikoekin tailatutako harburuak ditu. Altxaeran behe-sotoa, beheko solairua, lehenengo solairua, bigarrena eta teilatupeko solairua. Hormak harri-horman eta adreiluz eta zuraz egindako fikziozko bilbadura batean landu dira. Harri-horma behe-sotoan, baoen inguruan eta portalean ikus daiteke eta gainontzeko hormetan luzituta dago. Zurezko bilbadura bigarren altuera batean eta frontoian dago eta eskema horizontal, bertikal eta zehiarrekin erretikula bat osatzen du. Baoak bakunak eta angeluzuzenak dira. Fatxada nagusian suebaki apaingarriak daude, erlaitz lobulatuekin. Bertako pinturen aberastasuna azpimarratu behar da; zurezko bilbaduretan, eustormetan eta Abraren malkarraren gaineko barandetan jartzen den urdin-kolorearekin lortzen da aberastasun hori. Eraikinean lorategi garrantzitsu bat dago. Horrez gain kapera bat ere badago, bai eta pergolak eta glorietak.

## Galeria

* Ikuspegi orokorra.
* Ikuspegi orokorra.Ikuspegi orokorra.
* Ikuspegi orokorra.

## Erreferentziak

* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29754

## Kanpo estekak

* Datuak: Q65559961
* Multimedia: Aizgoyen etxea / Q65559961
# Aiziritze-Gamue-Zohazti

Aiziritze-Gamue-Zohazti (amikuzeraz: Aiziitze-Gamua-Zohazti) Nafarroa Behereko ipar-ekialdeko udalerri bat da, Amikuze eskualdekoa.

## Geografia

Udalerritik Biduze ibaia igarotzen da.

### Udalerri mugakideak

* Arboti-Zohota ipar-ekialdean
* Gabadi ipar-mendebaldean
* Arberatze-Zilhekoa ekialdean
* Amendüze-Unaso mendebaldean
* Behaskane-Laphizketa eta Donapaleu hegoaldean

### Etxeak eta auzoak

* Aiziritze
* Gamue
* Zohazti

## Historia

1972. urtean Aiziritze eta Gamue-Zohazti udalerriak batu ziren bakarra osatzeko.

## Demografia

* Aiziritze-Gamue-Zohaztiko biztanleria
* 1962 artekoak fusio aurreko Aiziritzekoak dira.

## Aiziriztar-gamuar-zohaztiar ezagunak

* Guy Eneko udalerriko auzapeza CPNT alderdiko Ipar Euskal Herriko buru nagusia da.
* Jean Larrart (1884-1966) Guiyangeko (Txina) artzapezpikua izan zen; Gamueko elizaren atarian bere omenezko oroitarria dago.
* Raymond Duc (1917-1950), militarra.

## Erreferentziak

* 1 2 3 4 5 Euskal Herriari Begira. Udalbiltza.
* ↑ Larrart Euskomedian.

## Ikus, gainera

* Aiziritze
* Gamue
* Zohazti
* Gamue-Zohazti

## Kanpo estekak

* Datuak: Q188658
* Multimedia: Aïcirits-Camou-Suhast / Q188658
* Liburuak: Euskal Herriko bidaia-gida/Herriz herri/Aiziritze-Gamue-Zohazti
* ↑ /ais̻íʁ̞it͡s̻$^è$ gamúe s̻ohás̻ti/ ahoskatua (laguntza)
* ↑ /ais̻í.it͡s̻$^è$ gamúa s̻ohás̻ti/ ahoskatua (laguntza)
# Aizkoa

    Artikulu hau Deierriko herriari buruzkoa da; beste esanahietarako, ikus «Azkona (argipena)».
Aizkoa Deierriko kontzejua da, Lizarrerrian kokatutakoa. 2007ko urtarrilaren 1eko erroldaren arabera, herriak 84 biztanle ditu.
1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Aizkoako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 103 | 95 | 105 | 102 | 97 | 98 | 96 | 84 |

## Erreferentziak

* ↑ Euskaltzaindiaren onomastika datutegia

## Kanpo estekak

* Datuak: Q12252992
* Multimedia: Azcona / Q12252992
# Aldarte (gogoa)

Aldartea, gogo-aldartea edo egoera animikoa egoera mental edo emozio iraunkor bat da, bereziki gertaera jakin eta zehatz batekin zuzenean loturik ez dagoena, ohiko emozioa ez bezala. Pertsona baten pertsonalitatearekin loturik egoten da. Aldarte ona eta txarra aipatzen bada ere, ez batak ez besteak ez dute zertan izanik konnotazio positibo edo negatiborik pertsonaren osasun mentalari buruz. Aldarte aldaketa nabarmenak dituen pertsona aldartetsua edo alditsua dela esaten da. Aldaketa normal horiek gorabehera, aldartearen desestabilizazio nabarmenak aldartearen nahasmendua eragin dezake, depresioa eta desoreka bipolarra kasu.

## Kanpo estekak

* Datuak: Q331769
# Aldarte oneko ipuinak

Aldarte oneko ipuinak Gotzon Garate idazle gipuzkoarrak idatzitako ipuin liburua da, 1982an argitaratua "Gero" etxearekin.

## Kanpo estekak

* Liburua on-line
* Datuak: Q12253120
# Aldatz (argipena)

Aldatz izenak adiera zenbait ditu:
* Aldatz: Itzako kontzejua.
* Aldatz: Larraungo kontzejua.
* Aldatz: abizena.
# Aldats (argipena)

Aldats hitzak adiera zenbait ditu:
* aldatsa, malda edo aldapa;
* Aldats, 2009 urtean sortutako Santurtziko erromeria taldea;
* Aldats, Hondarribiko nautika enpresa.
# Aldaregi

Aldaregi Esteribar udalerriko herri hustu bat da, Euskal Herriko Nafarroa Garaia lurraldean kokatuta, Iruñerria eskualdeko Ibarrak azpieskualdean.
Erdi Aroan jada despopulatu bezala agertzen zen. Bere lurrak Inbuluzketa kontzejura pasa ziren.
Bertako biztanleak aldaregitarrak ziren.

## Izena

Aldaregi toponimoa hainbat modutan agertu da historian zehar:
* Aldaregui (1268)
* Aldaregui (1280)
* Aldaregui (1534)
* Aldaregui (1829)
* Aldareguia (1901)
* Aldaregui (1914)
* Aldaregi (1975)

## Oharrak

* ↑ /aldaɾeɣ̞i/ ahoskatua (laguntza) Azentua: zorrotza hirugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Aldaregi - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Esteribar
* Ibarrak (Iruñerria)
* Zangozako merindadea
* Nafarroa Garaia

## Kanpo estekak

* Esteribarko Udalako webgune ofiziala
* Datuak: Q108894087
# Aldarion

Aldarion edo Tar-Aldarion, "Zuhaitzen semea" esan nahi duena quenyaz, Tolkienen legendariumean agertzen den fikziozko pertsonaia bat da. Numenorreko Dunadan bat da, Tar-Meneldur eta Almarianen semea eta Ailinel eta Almielen anaia. Eguzkiaren Bigarren Aroko 700ean jaio zen, Anardil izenarekin ("Eguzkiaren maitale" edo "eguzkiaren lagun"), baina, errege zetrua jasotzean, Tar-Aldarion izena hartu zuen, zuhaitzak oso gogoko baitzituen. Numenorreko seigarren errege bihurtu zen, Eguzkiaren Bigarren Aroko 883tik 1075 arte gobernatuz, zetrua bere alabari utzi zionean. Eguzkiaren bigarren aroko 1098an hil zen.
Erendisekin ezkondu ondoren, bere alaba bakarra jaio zen, Tar-Ankalimë, eta, hau erregina bihurtu ahal izateko, Tar-Aldarionek, oinordekotza legea aldatu zuen, ordutik aurrera, erregearen lehen seme-alabak, neska zein mutila izan, Numenorreko zetrua jasoko zuelarik.
Tar-Aldarion, marinel handi bat izan zen, eta sarri, uhartetik kanpo ematen zuen denbora luzea, bere emaztea nahigabetuz, gizon batek, itsasoen anderea zen Uinen eta beste emakume bat emazte bezala ezin izateari buruz kexatzen zena.
Lindoneko Gil-galaden lagun handia izan zen, baita itsasontzi arotza zen Zirdanena ere. Azken honengandik, Tar-Aldarionek, asko ikasi zuen itsasontziak eraikitzeko arteari buruz, eta Numenor, uharteko ontziolak hornitzen zituzten baso asko eratzen zituzten zuhaitz ugarirekin betez. Gainera, mellyrn batzuk oparitu zizkion Gil-galadi, baina, bere lurraldean hazten ez zirenez, Gil-galadek, Galadrieli eman zizkion, bere boterearekin, Lothlorienen, Anduin ibaiaren ondoan haztea eragin zuena, Numenorrekoek zuten tamaina bera sekula lortu ez zuten arren.
# Aldatz (Itza)

    Artikulu hau Itzako herriari buruzkoa da; Larraungo herria gaitzat duena beste hau da: «Aldatz (Larraun)»
Aldatz Nafarroa Garaiko etxaldea da, Itza udalerrikoa. Gulibarrekin batu baino lehen, Itza zendeako kontzejua zen. Biztanle bat zuen 2020an.

## Demografia

* Aldabako biztanleria

## Argazki galeria

* Aldatz 20-10-21

## Erreferentziak

* ↑ Toponimia: Itza. euskaltzaindia.eus (Noiz kontsultatua: 2019-05-11).

## Kanpo estekak

* Datuak: Q8193894
* Multimedia: Aldatz (Itza) / Q8193894
# Aldatz (Larraun)

    Artikulu hau Larraungo herriari buruzkoa da; Itzako herria gaitzat duena beste hau da: «Aldatz (Itza)»
Aldatz Larraungo kontzejua da. Arrizubi mendiaren magalean dago, Arruitz herriaren iparraldean, Larraungo Etxarri eta Basaburua udalerriko Beruete herriaren artean hedatzen den haran luze eta lau batean.
2007ko urtarrilaren 1eko erroldaren arabera, herriak 123 biztanle zituen. Udalerri osoko kontzejurik populatuena da, Uitzirekin batera.

## Ondarea

* San Martin eliza: 1829an neoklasiko estiloan eraikitako herriko eliza eta parrokia.
* Klarisatarren komentua: 1891an neoerromaniko estiloan eraikia.
* Santa Luzia baseliza: Antzinako herriko parrokia, XIII. mendean eraikia.

## Demografia eta biztanleria

Aldazko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 118 | 115 | 117 | 172 | 127 | 131 | 128 | 123 |

## Azpiegitura eta garraioak

La Muguiroarra autobus konpainiak Aldatz Iruñearekin batzen du. Autobus lineak honako ibilbidea egiten du:
* Aldatz - Lekunberri - Irurtzun - Berriobeiti - Iruñea

## Iruditegia

* San Martin eliza.
* San Martin elizaren beste ikuspegi bat.
* Etxebizitza.

## Ikus, gainera

* Leitzaldea

## Kanpo estekak

* (Gaztelaniaz)Aldatz udal webgunean
* Datuak: Q2832248
* Multimedia: Aldatz / Q2832248
# Alex Haley

Alexander Murray Palmer Haley (Ithaca, New York, AEB, 1921eko abuztuaren 11 – Seattle, Washington, AEB, 1992ko otsailaren 10a) estatubatuar idazlea izan zen.

## Biografia

Miles Davis musikariari eta Malcolm X politikariari eginiko elkarrizketak izan zituen hastapenak kazetaritzan eta literaturgintzan. Malcom Xri egindako elkarrizketa liburu moduan argitaratu zen (1965, Malcom Xren autobiografia), eta arrakasta handia izan zuen, bereziki beren eskubideen alde borrokatzen ziren amerikar beltzen artean. Arrakasta horrek bultzatuta ekin zion Sustraiak saga idazteari, hots, bere familiaren jatorria arakatzeari, Afrikatik esklabo gisara ekarri zituzten haietatik hasita. Milioika ale saldu zituen lanak, hogeita sei hizkuntzatara itzuli zuten, eta are handiagoa izan zen arrakasta telebistara eraman zutenean.
Pulitzer saria eman zioten Haleyri 1977an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q296069
* Multimedia: Alex Haley / Q296069
# Alex Kidd in Miracle World

Alex Kidd in Miracle World (japonieraz: アレックスキッドのミラクルワールド, Arekkusu Kiddo no Mirakuru Wārudo) Sega Master System bideokontsolako bideo-jokoa da. 1986ko azaroaren 1ean argitaratu zuten Japonian eta 1987an nazioartean. Master System eta Master System II bideokontsoletan integratuta banatzen zen.

## Kanpo estekak

* Webgune ofiziala(japonieraz)
* Gamerauntsiak bideo-jokoan euskaraz jolasteko argitaratutako adabaki ez-ofiziala
* Datuak: Q1354273
# Alex Fiva

Alex Fiva (Newport Beach, Kalifornia, AEB, 1986ko urtarrilaren 29a) Estatu Batuetan sortutako eski-kros diziplinan espezializatua den estilo askeko eskiatzaile suitzarra da.

## Ibilbidea

Eskiatzaile alpino gisa hasi zuen bere ibilbidea, eta, junior mailan, nolabaiteko arrakasta izan zuen. 2006an, Suitzako juniorretan, brontzezko domina izan zen eslalom diziplinan, baina, 2007an, eski alpinoa, utzi egin zuen.
Estilo askeko eski-krosera aldatuta, 2008ko martxoan egin zuen debuta Munduko Kopan, Meiringen-en, 29. postuarekin. Hala ere, 2010. urtearen hasierara arte ez zuen bere potentziala erakutsi, Europa Kopako lasterketak bata bestearen atzetik irabaziz. Emaitza horiek, Suitzako Munduko Kopako selekzioan tokia eman zioten denboraldi amaierarako, bere emaitzarik onena Grindelwald-en 12. postua izanik.
2010-2011 denboraldiaren hasieran, beste urrats bat eman zuen. Innichen-en, denboraldiko Munduko Kopako bigarren proban, ezerezetik hasita, 2. postua ziurtatzera iritsi zen, bezperan 35. izan baitzen. Horren ondoren, lehenengo 5en arteko beste bi postuekin jarraitu zuen. Suitza ordezkatzeko aukeratu zuten 2011ko FIS Estilo askeko Munduko Eski Txapelketan, Deer Valley Resort-en. 25. postua baino ez zuen lortu. Munduko Kopako hurrengo ekitaldian, lesio bat izan zuen, eta horrek kanpoan utzi zuen denboraldi osorako.
2011-2012 denboraldian izan zuen bere benetako aurrerapena. Berriz ere, podiumean sailkatu zen Innichenen, urteko Munduko bigarren proban hirugarren sailkatuz. Munduko Kopako lehen garaipena lortu zuen St. Johann in Tiroleko gaueko ekitaldian, eta, hurrengo astean, bigarren garaipena lortu zuen Les Contaminesen.
2014 eta 2022 artean, Neguko hiru Joko Olinpikotan hartu zuen parte, Pekin 2022an zilarrezko domina lortuz eski-kros proban.
2021eko Estilo Askeko Munduko Eski Txapelketan, urrezko domina irabazi zuen bere espezialitatean.

## Nazioarteko lorpenak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 02 ! | Eski-krosa |
| Munduko Txapelketa ||||
| Urtea | Lekua | Domina | Proba |
| 2021 | Idre Fjäll ( Suedia) | 01 ! | Eski-krosa |

## Erreferentziak

* 1 2 3 (Gaztelaniaz) Alex Fiva. 2022-02-18 (Noiz kontsultatua: 2022-05-08).
* ↑ (Ingelesez) Alex Fiva. 2022-02-19 (Noiz kontsultatua: 2022-05-08).

## Kanpo estekak

* Webgune ofiziala (Alemanieraz)
* Alex Fiva FIS (alpinoa)
* Alex Fiva FIS (estilo askea)
* Alex Fiva Olympics.com-en
* Alex Fiva Olympedia-n
* Alex Fiva X Games-en
* Datuak: Q679265
* Multimedia: Alex Fiva / Q679265
# Alex Garcia

Alex Garcia (1979ko apirilaren 9a - ) Brasilgo futbolari ohia da.
Hainbat futbol taldetan jokatu du, esaterako Omiya Ardija.

## Kanpo loturak

* (Japonieraz) J.League Data Site
* Datuak: Q4717027
# Alex Haydock-Wilson

Alex Haydock-Wilson (1999ko uztailaren 28a) britainiar atleta da. 2023an, Britainia Handiko txapeldun bihurtu zen 400 metroetan. 2024ko Udako Olinpiar Jokoetan brontzezko domina lortu zuen 4 x 400 metroko errelebo mistoan eta baita 4x400 metroko gizonezkoen proban.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 4x400m |
| 2024 | Paris | 03 ! | 4x400m mistoa |
| Munduko Txapelketak ||||
| Urtea | Lekua | Domina | Proba |
| 2023 | Budapest | 03 ! | 4x400m |
| Europako Txapelketak ||||
| Urtea | Lekua | Domina | Proba |
| 2022 | Munich | 01 ! | 4x400m |
| 2022 | Munich | 03 ! | 400m |

## Erreferentziak

* ↑ «Alex HAYDOCK-WILSON | Profile» Worldathletics.org.
# Alex Henrique José

Alex Henrique José (1985eko martxoaren 20a - ) Brasilgo futbolaria da.
Hainbat futbol taldetan jokatu du, esaterako Thespa Kusatsu.

## Kanpo loturak

* (Japonieraz) J.League Data Site
* Datuak: Q4717167
# Alex Hall (eskiatzailea)

Alexander Hall (1998ko irailaren 21a) estatubatuar freestyle eskiatzailea da, eta nazioartean lehiatzen da AEBetako Freeskiing Slopestyle taldeko kide gisa. 2017ko FIS Freestyle Munduko Eski Txapelketan parte hartu zuen, eta 2018ko zein 2022ko Neguko Olinpiar Jokoetan. Azken hauetan urrezko domina lortu zuen slopestyle proban.
Gaur egun, Hall Spyder, Faction Skis, POC Sports, Panda Poles eta Monster Energy Drink marken irudia da. 2019an, Hallek bere lehen urrezko domina irabazi zuen Winter X Games XXIIIn slopestyle proban. 2021eko X Games etan, Hallek brontzea jaso zuen gizonezkoen eski big air-ean. Hallek Real Ski 2021 txapelketan urrea ere irabazi zuen.

## Erreferentziak

* ↑ «Athlete profile – Alex Hall» PyeongChang2018.com (PyeongChang Organizing Committee for the 2018 Olympic & Paralympic Winter Games).
* ↑ (Ingelesez) «U.S. Wins Gold and Silver in Men's Slopestyle at Beijing Olympics» Time (Noiz kontsultatua: 2022-02-18).
* ↑ Bruton, Michelle. «Alex Hall Wins X Games Real Ski 2021 Gold» Forbes.
* ↑ «Alex Hall wins X-Games Real Ski Gold» Faction Skis US.
* ↑ «Alex Hall's official X Games athlete biography» X Games.

## Kanpo estekak

* Datuak: Q30118849
# Alex Hepburn

Alex Hepburn (Londres, 1986ko abenduaren 25a) Erresuma Batuko abeslaria da.

## Diskografia
### Albumak

* 2013: Together Alone

### Singelak

* 2012: Alex Hepburn
* 2012: Pain Is (Alternate Version)
* 2013: Miss Misery

## Erreferentziak

* ↑ My Taratata.com - ARTISTES - Alex HEPBURN

## Musika bideoak

* Alex Hepburnen musika bideoak

## Kanpo loturak

* Webgune ofiziala
* Datuak: Q10366783
* Multimedia: Alex Hepburn / Q10366783
# Alex Lopes do Nasciment

Alex Lopes do Nasciment (1969ko apirilaren 22a - ) Brasilgo futbolari ohia da.
Hainbat futbol taldetan jokatu du, esaterako Cerezo Osaka.

## Kanpo loturak

* (Japonieraz) J.League Data Site
* Datuak: Q1825623
# Alde Zaharra (Zumaia)

Zumaiako Alde Zaharra Gipuzkoako Zumaia udalerriaren herrigunea edo alde zaharra da.

## Historia

Antzinako herria Santa Maria elizaren ingurua hedatzen zen, hainbat idazle eta historialarien arabera bertan antzinako eliza hura zegoen lekuan San Pedro eliza eraiki zen, aldiz, beste batzuentzat, jatorrizko herrigunea Arritokietako Andre Maria elizaren inguruan hedatu zen. Antso IV.a Gaztelakoak biztanleak hobeto defendatzearren herria Santa Mariaren inguruan bildu zuen, 1292ko martxoaren 1ean herriaren jabetza Orreagako kolegiatari doaintzan eman ziolarik.
1347ko uztailaren 4an, Alfontso XI.a Gaztelakoak Valladolid hirian Donostiako Foruaren bidez Seaz herriko herritar eta nekazariei (Aizarnazabalgo lurraldean) Villagrana de Zumaya izeneko udalerria populatzeko pribilegioa eman zien, alkatea, prebostea, epaileak, eskribauak eta ofizialak izendatzeko gaitasuna ere eman zien, udalerriaren harresitzea baimendu eta bere lursailen jurisdikzio zibil eta kriminalaren jabe egin zituelarik. Era berean, Oikinatik Narrondora doazen lurralde eta mendien jabetza eman zien. Guzti hau ondorengo gaztelar erregeek ere berretsi zuten, tartean Pedro I.a (1373), Henrike II.a (1373), Joanes I.a (1379), Henrike III.a (1391), Joanes II.a, bai eta Errege Katolikoek ere, Joana I.a nahiz Henrike III.ak

## Ondarea

* Agirre etxea
* Olazabal jauregia
* San Joango iturria
* San Jose komentua
* San Pedro eliza
* Ubillos jauregia
* Zumaia jauregia
* Zumaiako merkatua
* Zumaiako udaletxea

## Erreferentziak

* ↑ Zumaia. Historia, herria. Auñamendi entziklopedia. Euskomedia.org (Gaztelaniaz)
* ↑ (Gaztelaniaz) «Zumaia: Udalerriaren sorrera eta foru ematea», Auñamendi Eusko Entziklopedia.

## Kanpo estekak

* Datuak: Q23001478